Dallas

Dallas ye una ciudá del estáu de Texas, nos Estaos Xuníos. Ye la sede del condáu homónimu, magar que'l so territoriu estiéndese tamién per territorios de los condaos de Collin, Denton, Kaufman y Rockwall. Con una población de  ye la tercera más poblada del estáu tres de Houston y San Antonio. Asitiada na fastera septentrional del estáu, la ciudá ye'l centru principal de la mayor área metropolitana del sur de los Estaos Xuníos, la nomada Dallas-Fort Worth metroplex, que ye la cuarta mayor del país, con una población estimao de 7,5 millones d'habitantes en 2018. L'área estadística combinada de la ciudá yera la mayor del país en 2017, cuando tenía una población de 7.846.293 habitantes.

Dallas, y la cercana ciudá de Fort Worth, entamaron a desenvolvese y medrar gracies a la construcción de llinies de ferrocarril que permitieron la salida del algodón, el ganáu y, dempués, el petroleu, producíos nel norte y l'este de Texas. La construcción del Sistema Interestatal d'Autopistes reforció la importancia de Dallas como un ñudu de tresportes, una y bones na ciudá converxeron cuatro autopistes y creóse una circunvalación, perteneciente al sistema, que l'arrodia. De magar garraron importancia, pa la economía de la ciudá, los sectores industrial y financieru, y reforcióse entá más el so calter de centru loxísticu cola construcción del Aeropuertu Internacional Dallas-Fort Worth, ún de los mayores y con más movimientu del mundu.

Dallas ye una ciudá global beta +. Ente los sectores económicos más importantes de la ciudá anguaño rescamplen la industria de defensa, los servicios financieros, les telecomunicaciones y el tresporte. El so área metropolitana, na que tan les sedes de compañíes tan importantes como American Airlines, ExxonMobil o J.C. Penney, concentra dellos campus universitarios, y tien una población perdiversa, con bayura d'orixenes étnicos y afiliaciones relixoses y una de les comunidaes LGBT más importantes de los Estaos Xuníos.

 Ver tamién 

 Referencies 

 Enllaces esternos 

Categoría:Llocalidaes de Texas